01997A0611(01) — SK — 29.10.2004 — 001.001

Tento text slúži výlučne ako dokumentačný nástroj a nemá žiadny právny účinok. Inštitúcie Únie nenesú nijakú zodpovednosť za jeho obsah. Autentické verzie príslušných aktov vrátane ich preambúl sú tie, ktoré boli uverejnené v Úradnom vestníku Európskej únie a ktoré sú dostupné na portáli EUR-Lex. Tieto úradné znenia sú priamo dostupné prostredníctvom odkazov v tomto dokumente

Zmenená a doplnená:









▼B

DOHODA

medzi Európskym spoločenstvom a Spojenými štátmi mexickými o vzájomnom uznávaní a ochrane označení liehových nápojov







EURÓPSKE HOSPODÁRSKE SPOLOČENSTVO, ďalej len „spoločenstvo“, na jednej strane a SPOJENÉ ŠTÁTY MEXICKÉ na druhej strane, ďalej len „zmluvné strany“, SO ŽELANÍM zlepšiť podmienky pre odbyt liehových nápojov na svojich trhoch v súlade so zásadami rovnosti, vzájomnej výhodnosti a reciprocity, SA DOHODLI TAKTO:







Článok 1

Zmluvné strany na základe nediskriminácie a reciprocity súhlasia, že budú napomáhať a podporovať vzájomný obchod v liehových nápojoch.

Článok 2

Táto dohoda sa vzťahuje na výrobky, ktoré spadajú pod kód 2208 Medzinárodného dohovoru o Harmonizovanom komoditnom popisnom a kódovacom systéme.

Na účely tejto dohody:

a) „liehový nápoj s pôvodom v“ znamená v prípade, že nasleduje názov jednej zo zmluvných strán, liehový nápoj uvedený v prílohe a vyrobený na území tejto zmluvnej strany;

b) „opis“ znamená mená používané na označenie na dokumentoch sprevádzajúcich prepravu liehových nápojov, na obchodných dokumentoch, najmä faktúrach a oznámeniach o dodávke a v reklame;

c) „označenie“ znamená všetky opisy a iné odkazy, značky, dizajny alebo obchodné značky, ktoré odlišujú liehové nápoje a ktoré sa objavujú na tom istom kontajneri, vrátane pečatnej etikety, alebo etikety pripojenej ku kontejneru a obalu pokrývajúceho hrdlo fliaš;

d) „prezentácia“ znamená mená používané na kontajneroch, vrátane uzáveru na označení a na obale;

e) „obal“ znamená ochranné obaly, ako sú papier, slamené opletenie všetkých druhov, kartóny a debničky používané pri preprave jednej alebo viacerých nádob.

Článok 3

Nasledujúce názvy sú chránené:

a) pokiaľ ide o liehové nápoje s pôvodom v spoločenstve, názvy uvedené v prílohe 1;

b) pokiaľ ide o liehové nápoje s pôvodom v Spojených štátoch mexických, názvy uvedené v prílohe II.

Článok 4

1. V Spojených štátoch mexických chránené názvy spoločenstva:

— nesmú byť využívané inak ako za podmienok určených v právnych a správnych predpisoch spoločenstva a

— sú vyhradené výlučne na liehoviny s pôvodom v spoločenstve, na ktoré sa vzťahujú.

2. V spoločenstve chránené mexické názvy:

— nesmú byť využívané inak ako za podmienok určených v právnych a správnych predpisoch Spojených štátov mexických a

— sú vyhradené výlučne na liehoviny s pôvodom v Spojených štátoch mexických, na ktoré sa vzťahujú.

3. Bez vplyvu na články 22 a 23 Dohody o aspektoch práv duševného vlastníctva súvisiacich s obchodom, uvedených v prílohe 1 C dohody zakladajúcej Organizáciu svetového obchodu, zmluvné strany urobia všetky potrebné opatrenia v súlade s touto dohodou, aby zabezpečili recipročnú ochranu označení, uvedených v článku 3 a používaných na odkazovanie na liehové nápoje s pôvodom na území zmluvných strán. Každá zmluvná strana poskytne zúčastneným stranám právne prostriedky zabraňujúce použitiam označenia na označovanie liehových nápojov, ktoré nemajú pôvod v mieste naznačenom predmetným označením alebo v mieste, kde sa predmetné označenie tradične používa.

4. Zmluvné strany neodoprú ochranu zabezpečenú týmto článkom za okolností uvedených v odsekoch 4, 5, 6 a 7 článku 24 Dohody o aspektoch práv duševného vlastníctva súvisiacich s obchodom.

Článok 5

Ochrana, ktorú poskytuje článok 4, sa vzťahuje aj vtedy, ak skutočný pôvod liehového nápoja je naznačený alebo označenie je použité v preklade alebo sprevádzané takými termínmi ako „druh“, „typ“, „štýl“, „spôsob“, „imitácia“, „metóda“ alebo inými analogickými výrazmi vrátane grafických symbolov, ktoré môžu viesť k zámene.

Článok 6

V prípade homonymných označení na liehové nápoje sa poskytuje ochrana na každé označenie. Zmluvné strany určia praktické podmienky, za ktorých sa budú homonymné predmetné označenia rozlišovať, berúc do úvahy potrebu spravodlivo zaobchádzať s danými výrobcami a vyhýbať sa uvádzaniu zákazníka do omylu.

Článok 7

Ustanovenia tejto dohody žiadnym spôsobom neovplyvnia právo každej osoby používať v priebehu obchodu svoje meno alebo meno svojho predchodcu v podnikaní pod podmienkou, že takéto meno nie je použité takým spôsobom, aby uvádzalo zákazníkov do omylu.

Článok 8

Nič v tejto dohode nezaväzuje zmluvnú stranu chrániť označenie druhej zmluvnej strany, ktoré nie je chránené alebo prestáva byť chránené vo svojej krajine pôvodu, alebo ktoré sa už v tejto krajine prestalo používať.

Článok 9

Zmluvné strany prijmú všetky opatrenia potrebné na zabezpečenie toho, aby v prípade, keď sa vyvážajú liehové nápoje s pôvodom v zmluvných stranách a obchoduje sa s nimi mimo ich územia, chránené označenia jednej zmluvnej strany, uvedené v tejto dohode, sa nepoužívali na označenie a prezentáciu liehových nápojov s pôvodom v druhej zmluvnej strane.

Článok 10

V rozsahu, ktorý umožňuje príslušná legislatíva zmluvných strán sa výhoda ochrany, ktorú udeľuje táto dohoda, rozšíri na fyzické a právnické osoby a federácie, združenia a organizácie výrobcov, obchodníkov alebo spotrebiteľov, ktorých sídla sú v druhej zmluvnej strane.

Článok 11

Ak opis alebo prezentácia liehového nápoja, najmä na etikete alebo v úradných alebo obchodných dokumentoch alebo v reklame porušuje túto dohodu, zmluvné strany primerane uplatnia správne opatrenia alebo začnú súdne konanie, aby bojovali proti nekalej súťaži alebo zabránili každej forme protiprávneho používania chráneného názvu.

Článok 12

Táto dohoda sa vzťahuje na jednej strane na územia, v ktorých sa uplatňuje Zmluva o založení Európskeho spoločenstva, a za podmienok stanovených v tejto zmluve, a na druhej strane na územie Spojených štátov mexických.

Článok 13

Táto dohoda sa nevzťahuje na liehové nápoje:

a) ktoré prechádzajú územím jednej zo zmluvných strán alebo

b) ktorých pôvod je na území jednej zo zmluvných strán a prepravujú sa v malých množstvách medzi zmluvnými stranami.

Za malé množstvá sa považujú:

a) množstvá liehových nápojov nepresahujúce 10 litrov na jedného cestujúceho, ktoré obsahuje jeho osobná batožina;

b) množstvá liehových nápojov nepresahujúce 10 litrov, ktoré sú súčasťou zásielok jedného jednotlivca druhému;

c) liehové nápoje tvoriace súčasť predmetov domácnosti jednotlivcov, ktorí sa sťahujú;

d) do jedného hektolitra, liehové nápoje dovezené na vedecké a technické experimenty;

e) liehové nápoje nepodliehajúce clu, dovezené ako súčasť prídelov diplomatických misií, konzulárnych postov a porovnateľných orgánov;

f) liehové nápoje, ktoré tvoria súčasť zásob prepravovaných na palube medzinárodných dopravných prostriedkov.

Článok 14

1. Každá zmluvná strana určí orgány, ktoré budú zodpovedné za presadzovanie tejto dohody.

2. Zmluvné strany si vzájomne oznámia názvy a adresy uvedených orgánov do dvoch mesiacov odo dňa vstupu do platnosti tejto dohody. Medzi uvedenými orgánmi bude úzka a priama spolupráca.

Článok 15

1. Ak bude mať jeden z orgánov uvedených v článku 14 dôvodné podozrenie, že:

a) liehový nápoj definovaný v článku 2, ktorý je alebo bol obchodovaný medzi Spojenými štátmi mexickými a spoločenstvom, nedodržiava túto dohodu alebo právne predpisy spoločenstva alebo mexické právne predpisy vzťahujúce sa na liehové nápoje a

b) toto nedodržiavanie mimoriadne zaujíma druhú zmluvnú stranu a mohlo by mať za následok prijatie správnych opatrení alebo súdne konanie, bude tento orgán okamžite informovať Komisiu a príslušný orgán alebo orgány druhej zmluvnej strany.

2. K tejto informácii, ktorú poskytne v súlade s odsekom 1, priloží úradné, obchodné alebo iné vhodné dokumenty a tiež uvedie, ktoré správne opatrenia alebo súdne konania môžu byť v prípade potreby urobené.

2. Táto informácia bude obsahovať najmä nasledujúce podrobnosti o príslušnom liehovom nápoji:

a) výrobcu a osobu, ktorá skladuje liehový nápoj;

b) zloženie tohto nápoja;

c) opis a prezentáciu a

d) podrobnosti o porušení pravidiel týkajúcich sa výroby a marketingu.

Článok 16

1. Zmluvné strany začnú konzultácie, ak sa jedna z nich domnieva, že druhá neplní niektorý záväzok tejto dohody.

2. Zmluvná strana, ktorá žiada konzultácie, poskytne druhej zmluvnej strane informácie potrebné na podrobné preskúmanie sporného prípadu.

3. V prípadoch, keď by omeškanie mohlo ohroziť ľudské zdravie alebo narušiť účinnosť opatrení na kontrolu podvodov, môžu sa prijať predbežné ochranné opatrenia bez predchádzajúcej konzultácie pod podmienkou, že sa konzultácie uskutočnia bezprostredne po prijatí týchto opatrení.

4. Ak po konzultáciách ustanovených v odsekoch 1 a 3 zmluvné strany nedosiahli dohodu, strana, ktorá požadovala konzultácie alebo prijala opatrenia uvedené v odseku 3, môže prijať vhodné ochranné opatrenia tak, aby umožnila riadne uplatňovanie tejto dohody.

Článok 17

Bude zriadená spoločná Komisia zložená zo zástupcov spoločenstva a Spojených štátov mexických. Zasadne na požiadanie jednej zo zmluvných strán a v súlade s požiadavkami implementácie tejto dohody striedavo v spoločenstve a v Spojených štátoch mexických.

Spoločná Komisia zabezpečuje riadne fungovanie tejto dohody a prešetruje všetky otázky, ktoré sa môžu vyskytnúť pri jej implementácii. Spoločná Komisia môže najmä navrhovať odporúčania, ktoré by mohli prispieť k dosiahnutiu cieľov tejto dohody.

Článok 18

1. Zmluvné strany môžu na základe vzájomného súhlasu zmeniť a doplniť túto dohodu, aby zlepšili úroveň spolupráce v sektore liehových nápojov.

2. Ak sa právne predpisy jednej zo zmluvných strán zmenia a doplnia tak, aby chránili iné označenia, než aké sú uvedené v prílohách k tejto dohode, zaradia sa tieto označenia v rámci primeraného času po skončení konzultácií.

Článok 19

1. S liehovými nápojmi, ktoré v čase vstúpenia do platnosti tejto dohody boli legálne vyrábané, označované a prezentované, ale ktoré táto dohoda zakazuje, môžu veľkoobchodníci obchodovať po dobu jedného roka od vstupu do platnosti tejto dohody a maloobchodníci až do vyčerpania zásob. Od vstupu do platnosti tejto dohody liehové nápoje v nej zahrnuté sa nemôžu vyrábať nad limity svojich krajov pôvodu.

2. S liehovými nápojmi vyrobenými, označenými a prezentovanými v súlade s touto dohodou v čase, keď sa s nimi obchoduje, ktorých opis a prezentácia prestane byť v súlade s touto dohodou po jej zmene a doplnení, sa môže obchodovať do vyčerpania zásob, pokiaľ sa zmluvné strany nedohodnú inak.

Článok 20

Prílohy k tejto dohode sú jej integrálnou súčasťou.

Článok 21

Táto dohoda je vyhotovená v dánskom, holandskom, anglickom, fínskom, francúzskom, nemeckom, gréckom, talianskom, portugalskom, španielskom a švédskom jazyku, pričom všetky jazyky sú rovnako autentické.

Článok 22

Táto dohoda vstúpi do platnosti v prvý deň druhého mesiaca po dni, v ktorom si zmluvné strany vzájomne písomne oznámia, že sú splnené príslušné požiadavky pre vstup do platnosti tejto dohody.

Každá zmluvná strana môže ukončiť dohodu písomným vypovedaním druhej zmluvnej strane, urobenom v jednoročnom predstihu.

Hecho en Bruselas, el veintisiete de mayo de mil novecientos noventa y siete.

Udfærdiget i Bruxelles den syvogtyvende maj nitten hundrede og syvoghalvfems.

Geschehen zu Brüssel am siebenundzwanzigsten Mai neunzehnhundertsiebenundneunzig.

'Έγινε στις Βρυξέλλες, στις είκοσι εφτά Μαΐου χίλια εννιακόσια ενενήντα επτά.

Done at Brussels on the twenty-seventh day of May in the year one thousand nine hundred and ninety-seven.

Fait à Bruxelles, le vingt-sept mai mil neuf cent quatre-vingt-dix-sept.

Fatto a Bruxelles, addì ventisette maggio millenovecentonovantasette.

Gedaan te Brussel, de zevenentwintigste mei negentienhonderd zevenennegentig.

Feito em Bruxelas, em vinte e sete de Maio de mil novecentos e noventa e sete.

Tehty Brysselissä kahdentenakymmenentenäseitsemäntenä päivänä toukokuuta vuonna tuhatyhdeksänsataayhdeksänkymmentäseitsemän.

Som skedde i Bryssel den tjugosjunde maj nittonhundranittiosju.

Por la Comunidad Europea

For Det Europæiske Fællesskab

Für die Europäische Gemeinschaft

Για την Ευρωπαϊκή Κοινότητα

For the European Community

Pour la Communauté européenne

Per la Comunità europea

Voor de Europese Gemeenschap

Pela Comunidade Europeia

Euroopan yhteisön puolesta

På Europeiska gemenskapens vägnar

Por el Gobierno de los Estados Unidos Mexicanos

▼M2

PRÍLOHA I

k Dohode medzi Európskym spoločenstvom a Spojenými štátmi mexickými o vzájomnom uznávania ochrane označeníliehovín

1. Rum

Rhum de la Martinique/Rhum de la Martinique traditionnel

Rhum de la Guadeloupe/Rhum de la Guadeloupe traditionnel

Rhum de la Réunion/Rhum de la Réunion traditionnel

Rhum de la Guyane/Rhum de la Guyane traditionnel

Ron de Málaga

Ron de Granada

Rum da Madeira

2. Whisky

Scotch Whisky

Irish Whisky

Whisky español

(Tieto označenia môžu byť doplnené o slová „malt“ alebo „grain“)

2. Whiskey

Irish Whiskey

Uisce Beatha Eireannach/Irish Whiskey

(Tieto označenia môžu byť doplnené o výraz „Pot Still“)

3. Obilný destilát

Eau-de-vie de seigle de marque nationale luxembourgeoise

Korn

Kornbrand

4. Vínny destilát

Eau-de-vie de Cognac

Eau-de-vie des Charentes

Cognac

(Označenie „Cognac“ môže byť doplnené o jeden z nasledujúcich výrazov:

— Fine

— Grande Fine Champagne

— Grande Champagne

— Petite Champagne

— Petite Fine Champagne

— Fine Champagne

— Borderies

— Fins Bois

— Bons Bois)

Fine Bordeaux

Armagnac

Bas-Armagnac

Haut-Armagnac

Ténarèse

Eau-de-vie de vin de la Marne

Eau-de-vie de vin originaire d'Aquitaine

Eau-de-vie de vin de Bourgogne

Eau-de-vie de vin originaire du Centre-Est

Eau-de-vie de vin originaire de Franche-Comté

Eau-de-vie de vin originaire du Bugey

Eau-de-vie de vin de Savoie

Eau-de-vie de vin originaire des Coteaux de la Loire

Eau-de-vie de vin des Côtes-du-Rhône

Eau-de-vie de vin originaire de Provence

Eau-de-vie de Faugères/Faugères

Eau-de-vie de vin originaire du Languedoc

Aguardente do Minho

Aguardente do Douro

Aguardente da Beira Interior

Aguardente da Bairrada

Aguardente do Oeste

Aguardente do Ribatejo

Aguardente do Alentejo

Aguardente do Algarve

5. Brandy

Brandy de Jerez

Brandy del Penedés

Brandy italiano

Brandy Aττιкήç/Brandy of Attica

Brandy Πєλλoπovήσou/Brandy of the Peloponnese

Brandy Kєvτριкήç Eλλáδαç/Brandy of Central Greece

Deutscher Weinbrand

Wachauer Weinbrand

Weinbrand Dürnstein

Karpatské brandy špeciál

6. Destilát z hroznových výliskov (matoliny)

Eau-de-vie de marc de Champagne alebo

Marc de Champagne

Eau-de-vie de marc originaire d'Aquitaine

Eau-de-vie de marc de Bourgogne

Eau-de-vie de marc originaire du Centre-Est

Eau-de-vie de marc originaire de Franche-Comté

Eau-de-vie de marc originaire de Bugey

Eau-de-vie de marc originaire de Savoie

Marc de Bourgogne

Marc de Savoie

Marc d'Auvergne

Eau-de-vie de marc originaire des Coteaux de la Loire

Eau-de-vie de marc des Côtes du Rhône

Eau-de-vie de marc originaire de Provence

Eau-de-vie de marc originaire du Languedoc

Marc d'Alsace Gewürztraminer

Marc de Lorraine

Bagaceira do Minho

Bagaceira do Douro

Bagaceira da Beira Interior

Bagaceira da Bairrada

Bagaceira do Oeste

Bagaceira do Ribatejo

Bagaceiro do Alentejo

Bagaceira do Algarve

Orujo gallego

Grappa

Grappa di Barolo

Grappa piemontese/Grappa del Piemonte

Grappa lombarda/Grappa di Lombardia

Grappa trentina/Grappa del Trentino

Grappa friulana/Grappa del Friuli

Grappa veneta/Grappa del Veneto

Südtiroler Grappa/Grappa dell'Alto Adige

Tσιкouδιá Kpήτηç/Tsikoudia of Crete

Tσíπoupo Maкєδoviαç/Tsipouro of Macedonia

Tσiπouρo Θєσσaλiαç/Tsipouro of Thessaly

Tσíπoupo Tupváβou/Tsipouro of Tyrnavos

Eau-de-vie de marc de marque nationale luxembourgeoise

Zivania

Pálinka

7. Ovocný destilát

Schwarzwälder Kirschwasser

Schwarzwälder Himbeergeist

Schwarzwälder Mirabellenwasser

Schwarzwälder Williamsbirne

Schwarzwälder Zwetschgenwasser

Fränkisches Zwetschgenwasser

Fränkisches Kirschwasser

Fränkischer Obstler

Mirabelle de Lorraine

Kirsch d'Alsace

Quetsch d'Alsace

Framboise d'Alsace

Mirabelle d'Alsace

Kirsch de Fougerolles

Südtiroler Williams/Williams dell'Alto Adige

Südtiroler Aprikot/Sudtiroler

Marille/Aprikot dell'Alto Adige/Marille dell'Alto Adige

Südtiroler Kirsch/Kirsch dell'Alto Adige

Südtiroler Zwetschgeler/Zwetschgeler dell'Alto Adige

Südtiroler Obstler/Obstler dell'Alto Adige

Südtiroler Gravensteiner/Gravensteiner dell'Alto Adige

Südtiroler Golden Delicious/Golden Delicious dell'Alto Adige

Williams friulano/Williams del Friuli

Sliwovitz del Veneto

Sliwovitz del Friuli-Venezia Giulia

Sliwovitz del Trentino-Alto Adige

Distillato di mele trentino/Distillato di mele del Trentino

Williams trentino/Williams del Trentino

Sliwovitz trentino/Sliwovitz del Trentino

Aprikot trentino/Aprikot del Trentino

Medronheira do Algarve

Medronheira do Buçaco

Kirsch Friulano/Kirschwasser Friulano

Kirsch Trentino/Kirschwasser Trentino

Kirsch Veneto/Kirschwasser Veneto

Aguardente de pêra da Lousã

Eau-de-vie de pommes de marque nationale luxembourgeoise

Eau-de-vie de poires de marque nationale luxembourgeoise

Eau-de-vie de kirsch de marque nationale luxembourgeoise

Eau-de-vie de quetsch de marque nationale luxembourgeoise

Eau-de-vie de mirabelle de marque nationale luxembourgeoise

Eau-de-vie de prunelles de marque nationale luxembourgeoise

Wachauer Marillenbrand

Bošácka Slivovica

Szatmári Szilvapálinka

Kecskeméti Barackpálinka

Békési Szilvapálinka

Szabolcsi Almapálinka

Slivovice

Pálinka

8. Destilát z jablčného vína a destilát z hruškového vína

Calvados

Calvados du Pays d'Auge

Eau-de-vie de cidre de Bretagne

Eau-de-vie de poiré de Bretagne

Eau-de-vie de cidre de Normandie

Eau-de-vie de poiré de Normandie

Eau-de-vie de cidre du Maine

Aguardiente de sidra de Asturias

Eau-de-vie de poiré du Maine

9. Liehovina z horca (enciánu)

Bayerischer Gebirgsenzian

Südtiroler Enzian/Genzians dell'Alto Adige

Genziana trentina/Genziana del Trentino

10. Ovocné liehoviny na báze macerátov

Pacharán

Pacharán navarro

11. Liehoviny aromatizované borievkami

Ostfriesischer Korngenever

Genièvre Flandres Artois

Hasseltse jenever

Balegemse jenever

Péket de Wallonie

Steinhäger

Plymouth Gin

Gin de Mahón

Vilniaus Džinas

Spišská Borovička

Slovenská Borovička Juniperus

Slovenská Borovička

Inovecká Borovička

Liptovská Borovička

12. Liehoviny aromatizované rascou

Dansk Akvavit/Dansk Aquavit

Svensk Aquavit/Svensk Akvavit/Swedish Aquavit

13. Liehoviny aromatizované anízom

Anis español

Évoca anisada

Cazalla

Chinchón

Ojén

Rute

Oúζo/Ouzo

14. Likéry

Berliner Kümmel

Hamburger Kümmel

Münchener Kummel

Chiemseer Klosterlikör

Bayerischer Kräuterlikör

Cassis de Dijon

Cassis de Beaufort

Irish Cream

Palo de Mallorca

Ginjinha portuguesa

Licor de Singeverga

Benediktbeurer Klosterlikör

Ettaler Klosterlikör

Ratafia de Champagne

Ratafia catalana

Anis português

Finnish berry/Finnish fruit liqueur

Grossglockner Alpenbitter

Mariazeller Magenlikör

Mariazeller Jagasaftl

Puchheimer Bitter

Puchheimer Schlossgeist

Steinfelder Magenbitter

Wachauer Marillenlikör

Jägertee/Jagertee/Jagatee

Allažu Kimelis

Čepkeliu

Demänovka Bylinný Likér

Polish Cherry

Karlovarská Horká

15. Liehoviny

Pommeau de Bretagne

Pommeau du Maine

Pommeau de Normandie

Svensk Punsch/Swedish Punch

Slivovice

16. Vodka

Svensk Vodka/Swedish Vodka

Suomalainen Vodka/Finsk Vodka/Vodka of Finland

Polska Wódka/Polish Vodka

Laugarício Vodka

Originali Lietuviška degtiné

Wódka zioowa z Niziny Pónocnopodlaskiej aromatyzowana ekstraktem z trawy żubrowej/Herbal Vodka from the North Podlasie Lowland aromatised with an extract of bison grass

Latvijas Dzidrais

Rīgas Degvīns

LB Degvīns

LB Vodka

17. Liehoviny s horkou chuťou

Rīgas melnais Balzīms/Riga Black Balsam

Demänovka bylinná horká

▼M3

PRÍLOHA II

k Dohode medzi Európskym spoločenstvom a Spojenými štátmi mexickými o vzájomnom uznávaní a ochrane názvov alkoholických nápojov

Alkoholické nápoje z agáve:

Tequila: chránený, spracovaný a klasifikovaný v súlade so zákonmi a predpismi Spojených štátov mexických.

Mezcal: chránený, spracovaný a klasifikovaný v súlade so zákonmi a predpismi Spojených štátov mexických.

Alkoholický nápoj Sotol z rastliny Dasylirion (texanum):

Sotol: chránený, spracovaný a klasifikovaný v súlade so zákonmi a predpismi Spojených štátov mexických.

Alkoholický nápoj z cukrovej trstiny:

Charanda: chránený, spracovaný a klasifikovaný v súlade so zákonmi a predpismi Spojených štátov mexických.